Na mitingu u Trebinju koji se održao 18.-19.06.2016. nastupilo je 7 naših plivača starijih uzrasnih kategorija.
Miting je okupio ukupno 179 natjecatelja iz 12 klubova iz BiH, Crne gore i Hrvatske. Natjecanje je poslužilo kao provjera forme pred ulazak u završni dio ljetne sezone.
Nastupili su: Vincencija Violić, Adriana Marinović, Paula Garbin, Mihaela Hapan, Đivo Matović, Filip Zalović i Ivan Bilić.
Osvojili smo ukupno jedanaest medalja od kojih sedam zlatnih, dvije srebrene i dvije brončane.
Ivan Bilić osvojio je nagradu za najuspješnijeg plivača natjecanja temeljem zbroja bodova u dvije discipline.
Sljedeće natjecanje na kojem ćemo nastupiti biti će Regionalno prvenstvo za kategorije kadeta, mlađih juniora, juniora i seniora. Natjecanje će se održati u Splitu 08., 09. i 10. srpnja.